**Fedőlap**

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

**Javaslat a hangversenyzongora vásárlásáról szóló 720/2015. (XII.17.) határozat módosítására, a zongora megvásárlására és haszonkölcsönbe adására**

**Előadók:** az oktatási, kulturális, ifjúsági és sport bizottság elnöke

a pénzügyi bizottság elnöke

a gazdasági és területfejlesztési bizottság elnöke

az ügyrendi, igazgatási és jogi bizottság elnöke

**Előkészítő:** dr. László Borbála, igazgató

Bokor Zsuzsanna kulturális ügyintéző

**Meghívott:** Dőr Gabriella, Sándor Frigyes AMI intézményvezető-helyettes

**Véleményező bizottságok:**

oktatási, kulturális, ifjúsági és sport bizottság 2016.02.09.

pénzügyi bizottság 2016.02.09.

gazdasági és területfejlesztési bizottság 2016.02.10.

ügyrendi, igazgatási és jogi bizottság 2016.02.10.

**A napirendi pont rövid tartalma:** A 720/2015. (XII.17.) határozatával a Közgyűlés hangversenyzongora vásárlásról döntött, a határozat 3. pontjában a közgyűlés utasította a polgármestert szakértő felkérésére, erre nincs szükség, mert a Sándor Frigyes AMI az árajánlatokat beszerezte, a szállítást és hangolást a legkedvezőbb árajánlatot kínáló szervezet vállalta. A zongora ára: 6.433 E Ft+ áfa, azaz bruttó 8.170 E Ft. A Sándor Frigyes AMI kéri, hogy az új zongora maradhasson az iskolában. A vásárlásról adásvételi szerződést kell kötni, a használatról haszonkölcsön-szerződést.

**A napirendi pont előkészítőinek adatai:**

Osztály neve: Jogi és Szervezési Igazgatóság

Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 346-7/2016

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos sk.

Leadás dátuma: 2016.02.02.

Ellenőrzés dátuma: 2016.02.03.

Törvényességi észrevétel: Van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések:

*L. Dudás Pálné 2016.02.04.*

**JAVASLAT**

**a hangversenyzongora vásárlásáról szóló 720/2015. (XII.17.) határozat módosítására, a zongora megvásárlására és haszonkölcsönbe adására**

**Tisztelt Közgyűlés!**

Dunaújváros Megyei Jogú Város Közgyűlése a 720/2015. (XII.17.) határozatával (1. számúmelléklet) a Sándor Frigyes Alapfokú Művészeti Iskola kezdeményezése alapján úgy döntött, hogy Yamaha C3 vagy Yamaha C3X márkájú hangversenyzongorát vásárol, amelyre maximum 8.000 E Ft+áfát különít el a 2016. évi költségvetésében.

A határozat 3. pontjában a Közgyűlés utasítja a polgármestert, hogy kérjen fel szakértőt a zongoravásárlás érdekében, és a megbízási szerződést terjessze be az oktatási, kulturális, ifjúsági és sportbizottság és az ügyrendi, igazgatási és jogi bizottság elé. A megbízásra fedezetet biztosít a 2015. évi költségvetéséről és végrehajtásának szabályairól szóló 2/2015. (II. 20.) önkormányzati rendelet 5. melléklet „Kulturális, oktatási és ifjúsági feladatok” alcím „dologi kiadások” rovata. A határozatnak ezt a pontját hatályon kívül kell helyezni, hiszen a Sándor Frigyes Alapfokú Művészeti Iskola segítségével sikerült 3 árajánlatot beszerezni (2. számú melléklet)

A legkedvezőbb ajánlatot a Szonáta-Piano Hangszerkészítő és Forgalmazó Kft. adta, ez bruttó 8.170 E Ft, (nettó 6.443 E Ft) vállalják az ingyenes kiszállítást, a beüzemelést, a hangolást, valamint 5 év jótállást.

A Sándor Frigyes Alapfokú Művészeti Iskola eredeti kérelmében a hangversenyzongorát az evangélikus templomban helyeztük volna el, az ott tartandó koncertek minőségi javítása érdekében, ill. a saját zongoráikat megóvták volna az állandó szállítástól, az ebből adódó sérülékenységtől. A bizottsági üléseken erről vita volt, a közgyűlés is nyitva hagyta a kérdést, hogy hova kerüljön az új zongora.

Dőr Gabriella, az intézmény igazgató-helyettese mellékelt levelében arra tesz javaslatot, hogy az új zongora kerüljön az iskolába, és egy régebbi, jó állapotú zongorát telepítenének az evangélikus templomba. (3. számú melléklet)

Előkészítettünk egy, a Szonáta-Piano Hangszerkészítő és Forgalmazó Kft-vel kötendő adásvételi szerződést. (A határozat 1. számú melléklete)

Az előkészítő osztály javaslata az, hogy a zongora maradjon az önkormányzat tulajdona, azt a zeneiskola a KLIK-kel megkötött haszonkölcsön-szerződés alapján használja. (A határozat 2. számú melléklete)

Az előterjesztést az oktatási, kulturális, ifjúsági és sportbizottság a február 9-ei ülésén tárgyalta, és egyhangú, 7 igen szavazattal támogatta a határozati javaslatot. A pénzügyi bizottság a február 9-ei ülésén 5 igen, egyhangú szavazattal elfogadásra javasolta a határozati javaslatot. A gazdasági és területfejlesztési bizottság a február 10-ei ülésén 5 igen, egyhangú szavazattal támogatta a határozati javaslatot. Az ügyrendi, igazgatási és jogi bizottság a február 10-ei ülésén az adásvételi szerződés kiegészítését javasolta:  *„Az eladó a vételár kifizetésével egyidejűleg véglegesen és visszavonhatatlanul a zongora tulajdonjogát a vevőre átruházza”*, ezt a határozat 1. sz. mellékletét képező szerződés 2. pontjába beillesztettük. Ezzel a módosítással a bizottság 7 igen szavazattal közgyűlési tárgyalásra alkalmasnak minősítette az előterjesztést.

A fentiek alapján határozati javaslatot terjesztjük be:

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2016.(II.18.) határozata**

**a hangversenyzongora vásárlásáról szóló 720/2015. (XII.17.) határozat módosításáról, a zongora megvásárlásáról és haszonkölcsönbe adásáról**

1. Dunaújváros Megyei Jogú Város Közgyűlése a 720/2015.(XII.17.) határozata 3. pontját hatályon kívül helyezi, a határozat többi rendelkezését hatályban tartja.

2. Dunaújváros Megyei Jogú Város Közgyűlése Yamaha C3 ST 186 cm-es hangversenyzongorát vásárol a Szonáta-Piano Hangszerkészítő és Forgalmazó Kft.-től (cím:1085 Budapest, Üllői út 16/a.). A zongora vételárát, 6.433.000,- Ft + áfa, azaz bruttó 8.170.000,- Ft-ot a 2016. évi költségvetési rendelet 7. a melléklet Beruházási kiadások „Kulturális, oktatási és ifjúsági feladatok” „Hangversenyzongora vásárlása” sor terhére kell teljesíteni. Az e soron megmaradt összeget, azaz 1.990.000,- Ft-ot az Általános tartalékba kell átcsoportosítani. A Közgyűlés felhatalmazza a polgármestert a határozat 1. számú mellékletét képező adásvételi szerződés aláírására.

Felelős: a határozat végrehajtásáért:

- a polgármester

a határozat végrehajtásában való közreműködésért:

- a jogi és szervezési igazgató

Határidő: 2016. március 2.

3. Dunaújváros Megyei Jogú Város Közgyűlése utasítja a jegyzőt, hogy az 1. pontban elhatározottakat a 2016. évi költségvetési rendelet következő módosítása során vegye figyelembe.

Felelős:  - a költségvetés módosításáért:

a jegyző

- a költségvetés módosításában való közreműködésért:

az adó, költségvetési és pénzügyi osztály vezetője

Határidő: a 2016. évi költségvetés módosításának időpontja

4. Dunaújváros Megyei Jogú Város Közgyűlése a 2. pontban leírt hangversenyzongorát a Sándor Frigyes Alapfokú Művészeti Iskola, (2400 Dunaújváros, Bartók B. tér 6/A.) ingyenes használatába adja, erről haszonkölcsön-szerződést köt a Klebersberg Intézményfenntartó Központ (KLIK) Dunaújvárosi Tankerületével (cím: 2400 Dunaújváros, Vasmű út 41.). A Közgyűlés felhatalmazza a polgármestert a határozat 2. számú mellékletét képező haszonkölcsön-szerződés aláírására.

Felelős: a határozat végrehajtásáért:

- a polgármester

a határozat végrehajtásában való közreműködésért:

- a jogi és szervezési igazgató

Határidő: a zongora kiszállítását követő 5 munkanapon belül

Dunaújváros, 2016. február 18.

**Sztankovics László s.k. Pintér Attila s.k.**

**az oktatási, kulturális, ifjúsági a pénzügyi bizottság**

**bizottság elnöke elnöke**

**Hingyi László s.k. Tóth Kálmán sk.**

**a gazdasági és területfejlesztési az ügyrendi, igazgatási**

**bizottság elnöke és jogi bizottság elnöke**